Þessi lýsing á bæði við keppni í ólympískri þraut og hálfum járnkarli . Keppni í hálfum járnmanni hefst laugardaginn 13. júní , kl. 15:00 . Keppni í ólympískri þríþraut hefst laugardaginn 13. júní , kl. 18:00 . Ræst verður úti í vatninu og allir ræstir á sama tíma hvorri þraut . Eftir að sundi er lokið á að fara aftur á milli flagganna á leiðinni í land . Á skiptisvæðinu eru gallarnir skildir eftir við hjólastæðið og keppendur taka hjálm , númer á númerabelti ( númerið snúi aftur ) . Við mælum með að fólk fari í peysu eða jakka eftir sundið svo það nái að halda á sér hita á hjólinu . Mótstjórn áskilur sér rétt til að krefjast þess að keppendur klæði sig fyrir hjólið ef samspil vatns - og lofthita verður óhagstætt . Hjólið er leitt út af skiptisvæðinu að merktri línu þar sem má fara á hjólið og hjóla af stað . Hlaupið er kringum þorpið samkvæmt leiðarlýsingu . 2 x 5km í ólympískri þraut og 4 x 5km í hálfum járnmanni . Markið er við skiptisvæði . Keppnisfundur fyrir hálfan járnmann hefst klukkutíma fyrir keppni eða klukkan 14:00 . Keppnisfundur fyrir ólympíska þraut hefst klukkutíma fyrir keppni eða klukkan 17:00 . Keppendur skulu mæta með hjálm og hjól í hjólaskoðun . Hólaskoðun fyrir hálfan járnkarl er milli klukkan 13:30 - 14:00 . Hjólaskoðun fyrir ólympíska þraut er milli klukkan 16:30 - 17:00 . Sameiginlegt skiptisvæði er fyrir báðar þrautir . Það verður þó aðgreint milli þrauta innan svæðisins . Teikning af fyrirkomulagi á skiptisvæði kemur síðar hér . Verðlaunaafhending fyrir báðar þrautir verður klukkan 21:40 við skiptisvæðið . Búast má við að hitastigið í vatninu verði um 11 - 13 gráður . Það verður svo nánar mælt fyrir keppni og upplýsingar veittar . Keppendur skulu hafa reynslu af því að synda í köldu vatni . Það er skylda fyrir keppendur að vera í blautbúningi . Það verður heimilt að nota neoprene sokka og neoprene húfu . Hanskar eru ekki leyfðir . Hægt verður að krefja keppendur um að fara í utanyfirgalla á hjólinu ef keppnishaldarar meta aðstæður þannig . Eftirfarandi tafla er samkvæmt keppnisreglum ÞRÍ og verður notuð fyrir keppni í báðum þrautum . Hálfur járnmaður er hluti af stigakeppni Þríþrautasambands ÍSÍ og keppt er eftir reglum sambandsins . Sjá reglurnar hér . Við minnum sérstaklega á nokkur atriði : Skila tímatökuflögu og númeri strax að keppni lokinni . Bannað er að hjóla með tónlist í eyrunum . Bannað er að henda rusli t.d. utan af orkugeli . Hjóla þarf hægra megin á veginum og fylgja þarf umferðarreglum . Bannað er að nýta sér skjól af keppanda og bílum . Í ólympískri þraut þarf að halda að lágmarki 10 metra bili í næsta keppanda og í hálfum járnmanni þarf að halda að lágmarki 12 metra bili . Aldurstakmark er 16 ára fyrir ólympíska og 18 ár fyrir hálfan járnmann , miðað við fæðingarár . Allir keppendur eru á eigin ábyrgð í keppnum . Sérstaklega er tekið fram að vatnið er kalt og keppendur skulu hafa reynslu af því að synda í köldu vatni .